***Приложение № 2***

**УТВЪРЖДАВАМ**

**\_\_\_\_\_\_\_\_\_\_\_\_\_\_\_\_\_**

***Доц. Асена Стоименова, дф***

***Изпълнителен директор***

*Проект*

**Д О Г О В О Р**

**№……. ……… / ……………….…..…. 2014 г.**

# Днес,…………………2014 год. в гр. София, между:

1. Изпълнителна агенция по лекарствата, със седалище и адрес на управление гр. София, ул. Дамян Груев № 8, с ЕИК по БУЛСТАТ 121203554, представлявана от ……………………………….. – Изпълнителен директор и ………………………………………..- Началник отдел „Финансово-счетоводни и бюджетни дейности” от една страна, наричана по-долу **ВЪЗЛОЖИТЕЛ**

и

2..........................................................................................................., с ЕИК..........................., със седалище и адрес на управление ........................................................................................., представлявано от........................................................................................................................ в качеството му на ................................................., наричан по-долу за краткост **ИЗПЪЛНИТЕЛ,**

на основание чл. 101е, ал. 1 от ЗОП след проведена публична покана за избор на изпълнител по реда на глава 8а от ЗОП,

се сключи настоящия договор за следното:

***І. ПРЕДМЕТ***

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу заплащане поръчка с предмет: **„Избор на изпълнител за провеждане на обучения по ключови компетентности: Обособена позиция 1: Провеждане на обучения по ключови компетентности „Работа в екип и екипна ефективност” и „Стратегическо планиране” и/или Обособена позиция 2: „Обучение по английски език”** **<излишното се изтрива>**

(2) Настоящият договор се сключва в рамките на проект „Компетентна и ефективна държавна администрация в Изпълнителна агенция по лекарствата“, по ОПАК, Приоритетна ос ІІ „Управление на човешките ресурси”, Подприоритет 2.2. „Компетентна и ефективна държавна администрация”, Бюджетна линия BG051PO002/13/2.2-13, одобрен за финансиране с Договор № А13­22­64/13.05.2014 г. по Оперативна програма „Административен капацитет“, съфинансирана от Европейския съюз чрез Европейския социален фонд, в съответствие с изискванията на Техническата спецификация и техническото предложение на **ИЗПЪЛНИТЕЛЯ** - неразделна част от договора и съобразно клаузите на този договор.

(3) **ИЗПЪЛНИТЕЛЯТ** се задължава да спазва условията на този договор, документацията за участие, предложената оферта и да се запознае и спазва изискванията на Оперативна програма „Административен капацитет 2007–2013 г.”, условията на Договора за предоставяне на безвъзмездна финансова помощ по Оперативна програма „Административен капацитет” (ОПАК), подписан от **ВЪЗЛОЖИТЕЛЯ**, както и всички приложими нормативни актове, които се прилагат по отношение на услугите, предмет на този договор.

(4) Офертата на **ИЗПЪЛНИТЕЛЯ** и документацията за участие за възлагане на обществената поръчка съставляват неразделна част от този договор.

***II. ЦЕНИ И НАЧИН НА ПЛАЩАНЕ***

**Чл. 2.** (1) **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** за предоставяните услуги, предмет на този договор, обща цена в размер на ………………….. лв. (……………………….………. лева) без ДДС.

(2) Плащането се осъществява на части, както следва:

1. **Авансово плащане** **в размер на 50 %** (петдесет процента) от стойността на договора и се осъществява в срок до 10 (десет) работни дни от подписването на този договор и надлежно представяне на фактура от **ИЗПЪЛНИТЕЛЯ**;
2. **Окончателното плащане** в размер на разликата между общата стойност на договора и изплатеното авансово плащане, но не повече от 50% (петдесет процента), дължимо в срок до 10 (десет) работни дни след приемане на работата по договора и надлежно представяне на фактура от **ИЗПЪЛНИТЕЛЯ**.

(3) От окончателното плащане се приспадат всички неустойки, обезщетения и други дължими от **ИЗПЪЛНИТЕЛЯ** суми за стойността, с която надвишават внесената гаранция за добро изпълнение.

(4) Стойността, посочена в ал. 1, не подлежи на изменение, освен в предвидените в закона случаи.

(5) **ВЪЗЛОЖИТЕЛЯТ** не дължи каквото и да е плащане при никакви условия извън стойността по ал. 1.

**Чл. 3.** Заплащането се извършва по банков път по сметка на **ИЗПЪЛНИТЕЛЯ**, както следва:

Банка...........................................

ВІС...............................................

ІВАN............................................

***ІІІ. ВЛИЗАНЕ В СИЛА И СРОК НА ДОГОВОРА***

**Чл. 4.** Договорът влиза в сила от датата на подписването му от двете страни.

**Чл. 5.** (1) Изпълнението на договора ще продължи от получаването на възлагателно писмо от страна на **ВЪЗЛОЖИТЕЛЯ** за започване на изпълнението по договора до окончателното му приключване и отчитане.

(2) Изпълнението на дейностите по договора е предвидено да се осъществи в срок до …................... (дни)

(3) Началната дата на обучението/обученията се определя от **ВЪЗЛОЖИТЕЛЯ** след подписването на договора и след съгласуване с **ИЗПЪЛНИТЕЛЯ**. **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** за определената дата.

Независимо от всички обстоятелства крайният срок за изпълнение на настоящия договор е 31.01.2015 г. и е пряко свързан със срока на Договора за безвъзмездна финансова помощ (ДБФП) на **ВЪЗЛОЖИТЕЛЯ** № А13­22­64/13.05.2014 г., финансиран от Европейския социален фонд на ЕС и от Държавния бюджет на Република България чрез Оперативна програма Административен капацитет 2007–2013 г.

(4) Срокът за изпълнение на договора спира да тече в периода, през който изпълнението е било невъзможно поради непреодолима сила, за наличието на която другата страна е била писмено уведомена в срок до седем дни от настъпване на събитието и е приела съществуването му на база на представените документи и доказателства.

(5) Страната е длъжна да направи необходимото, за да сведе до минимум срока на спиране на изпълнението и да го възобнови веднага щом обстоятелствата позволят това.

(6) Срокът за изпълнение се удължава с периода на забавянето на изпълнението на договора и се възстановява от получаването на писмено уведомление в срок от седем дни след отпадане на обстоятелства от извънреден характер, които са определени като непреодолима сила.

***IV. ПРАВА И ЗАДЪЛЖЕНИЯ НА СТРАНИТЕ***

**Чл. 6.** **ВЪЗЛОЖИТЕЛЯТ** се задължава:

1. да одобри работата на **ИЗПЪЛНИТЕЛЯ**, ако тя е извършена съобразно уреденото в договора и да заплати на **ИЗПЪЛНИТЕЛЯ** авансово и окончателно плащане съгласно условията, определени в настоящия договор;
2. да оказва необходимото съдействие на **ИЗПЪЛНИТЕЛЯ** за изпълнение на възложеното;
3. да предоставя на **ИЗПЪЛНИТЕЛЯ** всички изходни данни, необходими за изпълнение на договора;
4. да приеме изпълнениетов случай, че то съответства на уговорените условия;
5. да определи служителите, които ще участват в обученията и да осигури участието им в обученията;
6. да върне гаранцията за изпълнение след окончателното приемане на работата по настоящия договор.

**Чл. 7.** **ВЪЗЛОЖИТЕЛЯТ** има право:

1. да извършва проверки на изпълнението;
2. да контролира изпълнението на договора без да затруднява дейността на **ИЗПЪЛНИТЕЛЯ**;
3. да дава конкретни указания във връзка с изпълнението, които са задължителни за **ИЗПЪЛНИТЕЛЯ**;
4. да приеме извършената работа, ако тя съответства по обем и качество на изискванията, предвидени в Техническите спецификации на поръчката;
5. да не приеме извършената работа, ако тя не съответства по обем и качество на неговите изисквания и не бъде коригирана в съответствие с указанията на **ВЪЗЛОЖИТЕЛЯ**;
6. да одобри замяна на ключов експерт, когато това се налага както следва:

а) при смърт на ключовия експерт;

б) при невъзможност да изпълнява възложената му работа поради болест, довела до временна или трайна неработоспособност на ключовия експерт;

в) при необходимост от замяна на ключовия експерт поради причини, които не зависят от **ИЗПЪЛНИТЕЛЯ** (например оставка, при придобито право на пенсия за осигурителен стаж и възраст и др.);

г) когато ключовият експерт бъде осъден на лишаване от свобода за умишлено престъпление от общ характер.

**Чл. 8. ИЗПЪЛНИТЕЛЯТ** се задължава:

1. да изпълни всички дейности по предмета на настоящия договор качествено, в обхвата, сроковете и при спазване на условията, посочени в договора, документацията за участие, офертата си за изпълнение и законовите изисквания;
2. да осигури помещения за провеждане на обученията за целия период на изпълнение съгласно офертата си; (само за Обособена позиция 1)
3. да обезпечи техническото и материалното изпълнение на поръчката, съгласно офертата си;
4. да предоставя своевременно исканата от **ВЪЗЛОЖИТЕЛЯ** информация за хода на изпълнение на договора;
5. да информира **ВЪЗЛОЖИТЕЛЯ** за всички пречки, възникнали при и по повод изпълнението на възложените задачи;
6. да информира **ВЪЗЛОЖИТЕЛЯ** за хода на изпълнението, както и за допуснатите пропуски или за възникнали проблеми, за взетите мерки за отстраняването им и необходимостта от съответни разпореждания от страна на **ВЪЗЛОЖИТЕЛЯ;**
7. незабавно да информира **ВЪЗЛОЖИТЕЛЯ** за всички установени от него факти, които биха могли по какъвто и да било начин да повлияят на изпълнението на договора;
8. да съгласува в оперативен порядък действията си с **ВЪЗЛОЖИТЕЛЯ;**
9. да изпълни договорената работа с необходимата грижа в съответствие с инструкциите и интересите на **ВЪЗЛОЖИТЕЛЯ;**
10. да отстранява, за своя сметка, констатирани недостатъци на изпълнението в посочения от **ВЪЗЛОЖИТЕЛЯ** срок, който не може да бъде по-кратък от 5 (пет) дни;
11. да не разгласява пред трети лица факти, обстоятелства, сведения и всяка друга информация относно дейността на **ВЪЗЛОЖИТЕЛЯ**, които е узнал във връзка или по повод изпълнението на договора, освен с изричното съгласие на **Възложителя**;
12. да отговаря за извършената от подизпълнителите си работа, когато е ангажирал такива, като за своя;
13. да спазва изискванията за изпълнение на мерките за информация и публичност, предвидени в Насоките за информация и публичност на проекти, финансирани по оперативна програма „Административен капацитет 2007–2013 г.” на Министерство на финансите;
14. да осигурява достъп за извършване на проверки на място и одити, като в тази връзка определи един или няколко служители с подходяща квалификация и опит, пряко ангажирани с изпълнението на предмета на поръчката, които да присъстват при извършването на проверките и да оказват съдействие на проверяващите лица;
15. да докладва с писмени съобщения за възникнали нередности в процеса на изпълнение;
16. да посочва във фактурите, които издава при изпълнение на настоящия договор, наименованието на оперативната програма, номера и датата на договора за безвъзмездна финансова помощ и номера и датата на настоящия договор;
17. да сменя лицата, посочени в офертата му като ключови експерти, само след предварително писмено съгласие на **ВЪЗЛОЖИТЕЛЯ**;
18. да предложи замяна на ключов експерт по своя инициатива в следните случаи:

а) при смърт на ключовия експерт;

б) при невъзможност да изпълнява възложената му работа поради болест, довела до временна или трайна неработоспособност на ключовия експерт;

в) при необходимост от замяна на ключовия експерт поради причини, които не зависят от **ИЗПЪЛНИТЕЛЯ** (например оставка, при придобито право на пенсия за осигурителен стаж и възраст и др.);

г) когато ключовият експерт бъде осъден на лишаване от свобода за умишлено престъпление от общ характер;

1. да спазва изискванията за съхраняване на документацията, свързана с изпълнението на договора, а именно:

а) за период от 5 (пет) години след датата на приключване и отчитане на Оперативна програма „Административен капацитет“;

б) за период от 5 години след частичното приключване на съответния проект, съгласно чл. 88 от Регламент 1083/2006 г.

**Чл. 9.** **ИЗПЪЛНИТЕЛЯТ** има право:

1. да получи уговореното възнаграждение при условията на този договор;
2. да иска предоставяне на информация и данни, необходими за точното и качествено изпълнение на предмета на договора;
3. да получи съдействие от **ВЪЗЛОЖИТЕЛЯ** при решаването на въпроси, които са от неговата компетентност.

***V. ИЗПЪЛНЕНИЕ. ПРЕДАВАНЕ И ПРИЕМАНЕ НА ИЗРАБОТЕНОТО.***

**Чл. 10.** (1) **ИЗПЪЛНИТЕЛЯТ** предоставя услугите, предмет на този договор, под формата на обучения, обучителни материали в писмена форма или други изискуеми документи съгласно техническото задание и съобразно конкретните изисквания и нужди на **ВЪЗЛОЖИТЕЛЯ** и при съобразяване с изискванията за форма и брой копия за представяне на съответния документ, посочени в договора за безвъзмездна финансова помощ, споразуменията към него и изискванията на ОПАК.

(2) **ИЗПЪЛНИТЕЛЯТ** отчита пред **ВЪЗЛОЖИТЕЛЯ** извършената работа съгласно настоящия договор с подписан двустранен приемо-предавателен протокол.

**Чл. 11.** (1) В срок от 10 (десет) работни дни от изпълнение на работата по настоящия договор, възложена с обществената поръчка, **ВЪЗЛОЖИТЕЛЯ**Т следва:

1.да приеме изработеното или

2. да изиска доработки или преработки или

3. да откаже да приеме изработеното, ако то не съответства на уговорените условия и/или страда от съществени недостатъци, правещи го негодно за използване по предназначение.

(2) В случаите по ал. 1, т. 2, ако необходимостта от преработка се дължи на неточно изпълнение от страна на **ИЗПЪЛНИТЕЛЯ,** същият е длъжен да поправи недостатъците на работата си за своя сметка в посочения от **ВЪЗЛОЖИТЕЛЯ** срок.

***VІ. ОТГОВОРНОСТ, САНКЦИИ И НЕУСТОЙКИ***

**Чл. 12.** В случаите, когато **ИЗПЪЛНИТЕЛЯТ** е извършил част от работата и последващото изпълнение на ангажиментите му е невъзможно поради независещи от страните причини, договорът се прекратява с двустранен протокол. В двустранния протокол се отчитат извършените от **ИЗПЪЛНИТЕЛЯ** работи и се определя дължимото от **ВЪЗЛОЖИТЕЛЯ** възнаграждение, което е пропорционално на изработеното.

**Чл. 13.** (1) При пълно неизпълнение на работта по всяка от обособените позиции **ИЗПЪЛНИТЕЛЯТ** дължи на **Възложителя** възстановяване на всички получени суми заедно с неустойка в размер на 5% (пет процента) от общата стойност на договора.

(2)В случай че **ИЗПЪЛНИТЕЛЯТ** не извърши работата съгласно техническото задание и съобразно конкретните изисквания и нужди на **ВЪЗЛОЖИТЕЛЯ** в определения срок, същият дължи на **ВЪЗЛОЖИТЕЛЯ** неустойка в размер на 0,1% (нула цяло и един процент) от размера на договореното възнаграждение за съответната услуга за всеки просрочен ден, но не повече от 5% (пет процента) от стойността на настоящия договор.

**Чл. 14.** При разваляне на договора по вина на някоя от страните, виновната страна дължи неустойка в размер на 10% (десет процента) от стойността на договора.

**Чл. 15.** (1) При забава на плащането **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на 0,1% (нула цяло и един процент) на ден, но не повече от 5% (пет процента) от стойността на настоящия договор.

(2) **ВЪЗЛОЖИТЕЛЯТ** не отговаря при забава на плащане, която се дължи на несигурен и непотвърден лимит по сметка на **ВЪЗЛОЖИТЕЛЯ** от първостепенния разпоредител с бюджетни средства.

**Чл. 16.** Наложените глоби и/или санкции от държавните институции за установени нарушения при изпълнението на настоящия договор са за сметка на виновната страна и се заплащат от нея.

***VІІ. ГАРАНЦИЯ ЗА ИЗПЪЛНЕНИЕ***

**Чл. 17.** (1) За да гарантира точното и качествено изпълнение на задълженията си по този договор, **ИЗПЪЛНИТЕЛЯТ** представя гаранция за изпълнение в размер на 2% (два процента) от стойността на договора.

(2)При гаранция за изпълнение, представена под формата на депозит, **ВЪЗЛОЖИТЕЛЯТ** недължи на **ИЗПЪЛНИТЕЛЯ** лихви за времето, през което сумата по гаранцията е престояла законно при него.

(3)В случай на представена банкова гаранция **ИЗПЪЛНИТЕЛЯТ** се задължава да поддържа валидността на гаранцията за изпълнение в пълния й размер до 60 (шестдесет) дни след приключване на договора.

**Чл. 18.** (1**)** В случай на неизпълнение от страна на **ИЗПЪЛНИТЕЛЯ** на поетите с настоящия договор задължения, **ВЪЗЛОЖИТЕЛЯТ** се удовлетворява от представената гаранция, пропорционално на частта на неизпълнението.

(2) При невъзможност за пълно удовлетворяване от размера на гаранцията, договорната отговорност се реализира по общите правила, предвидени в закона.

**Чл. 19.** (1) **ВЪЗЛОЖИТЕЛЯТ** освобождава гаранцията за изпълнение по номинал, освен ако цялата или част от нея не са послужили за удовлетворяване на претенции по настоящия договор.

(2) Гаранцията се освобождава в срок до един месец след удостоверяване изпълнението на договора и след представяне от **ИЗПЪЛНИТЕЛЯ** на писмено искане до **ВЪЗЛОЖИТЕЛЯ** за възстановяване на гаранцията.

***VІІІ. УСЛОВИЯ ЗА ПРЕКРАТЯВАНЕ, СПИРАНЕ И УДЪЛЖАВАНЕ НА СРОКОВЕТЕ ПО ДОГОВОРА***

**Чл. 20.** Договорът се прекратява в следните случаи:

1. с извършване и приемане на договорената работа съгласно настоящия договр;
2. по взаимно съгласие, изразено в писмена форма. В този случай страните по договора определят и взаимните си задължения по повод прекратяването;
3. едностранно от **ВЪЗЛОЖИТЕЛЯ** при условията на чл. 43, ал. 4 от ЗОП.
4. Едностранно от **ВЪЗЛОЖИТЕЛЯ** с едномесечно писмено предизвестие.

**Чл. 21.** При виновно неизпълнениена договорните задължения от страна на **ИЗПЪЛНИТЕЛЯ** и последващо от това разваляне на договора, **ВЪЗЛОЖИТЕЛЯТ** задържа гаранцията за изпълнение на договора като неустойка, а **ИЗПЪЛНИТЕЛЯТ** дължи възстановяване на изплатеното авансово плащане.

**Чл. 22.** (1) Вън от случаите на спиране на изпълнението поради непреодолима сила, **ИЗПЪЛНИТЕЛЯТ** спира изпълнението на договора тогава, когато **ВЪЗЛОЖИТЕЛЯТ** писмено с известие го уведоми да спре изпълнението на задълженията си. В известието **ВЪЗЛОЖИТЕЛЯТ** посочва причините за спирането и периода, за който се спира дейността.

(2) За периода на спиране на изпълнението плащания по договора не се дължат, освен в случаите на заплащане на дейности, изпълнени преди периода на спирането.

(3) Срокът на изпълнение на договора се удължава с периода на спирането.

***ІX. КОНФИДЕНЦИАЛНОСТ***

**Чл. 23.** (1) ИЗПЪЛНИТЕЛЯТ И ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

(2) ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него, както и всякаква информация, свързана с изпълнението му, на когото и да е освен пред свои служители. Разкриването на информация пред съответните служители се осъществява само в необходимата степен за целите на изпълнението на договора.

(3) ВЪЗЛОЖИТЕЛЯТ гарантира конфиденциалност при използването на предоставените от ИЗПЪЛНИТЕЛЯ работна документация и други документи, касаещи предмета на поръчката, като се задължава да не ги предоставя на трети лица.

***Х. ОБЩИ РАЗПОРЕДБИ***

**Чл. 24.** Всички обучителни материали, програми или други придобити, събрани или изготвени от **ИЗПЪЛНИТЕЛЯ** материали за целите на изпълнение на договора са изцяло собственост на **Възложителя**.

**Чл. 25.** Всички писмени съобщения, покани, уведомления и др. между страните във връзка с изпълнението на този договор ще се считат узнати от получаването им от насрещната страна, удостоверено с доказателствен документ (обратна разписка, нотариално удостоверение, подпис и печат на страна/неин представител и др.) или с получаването по електроенен път на следните електронни адреси:

**За Възложителя** (E-mail ....................);

**За ИЗПЪЛНИТЕЛЯ:** (E-mail ....................).

В случай че някоя от страните промени административните и/или електронни адреси, същата е задължена да информира другата страна по договора в 5-дневен срок от настъпване на обстоятелството. В случай че такова уведомление не е изпратено, то съобщения изпратени на посочения в договора адрес се считат за получени.

**Данни за страните:**

**За Възложителя:**

**Лице за контакт:**

**Адрес:**

**Телефон:**

**Е-мейл:**

**За ИЗПЪЛНИТЕЛЯ:**

**Лице за контакт:**

**Адрес:**

**Телефон:**

**Е-мейл:**

**Чл. 26.** Споровете по тълкуването и изпълнението на този договор се решават доброволно между страните, а при непостигане на съгласие - по съдебен ред съгласно действащото в страната законодателство.

Настоящият договор се състави в 3 еднообразни екземпляра - два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия договор са следните приложения:

**Приложение № 1 –** Техническа спецификация, част от документацията за обществената поръчка

**Приложение № 2 –** Предложение за изпълнение на поръчката /Техническо предложение/ от офертата на **ИЗПЪЛНИТЕЛЯ**

**Приложение № 3 –** Ценово предложение от офертата на **ИЗПЪЛНИТЕЛЯ**

**Приложение № 4 –** Документ за внесена гаранция за изпълнение

**Приложение № 5 –** Документи, издадени от компетентен орган за удостоверяване липсата на обстоятелства по чл. 47, ал. 1, т. 1.

**ВЪЗЛОЖИТЕЛ: ИЗПЪЛНИТЕЛ:**

**ИЗПЪЛНИТЕЛЕН ДИРЕКТОР**

**ДОЦ. АСЕНА СТОИМЕНОВА, ДФ**

**НАЧАЛНИК НА ОТДЕЛ „ФСБД”:**

**ВИОЛЕТА ГЕОРГИЕВА**